b'\n_START_ARTICLE_\nSvatopluk av B\xc3\xb6hmen\n_START_PARAGRAPH_\nSvatopluk (d\xc3\xb8d 21. september 1109) av huset P\xc5\x99emyslid, var hertug av B\xc3\xb6hmen fra 1107. Han var s\xc3\xb8nn av hertug Otto I av Olomouc og Eufemia av Ungarn, og s\xc3\xb8nnes\xc3\xb8nn av Bretislav I av B\xc3\xb6hmen._NEWLINE_Som hertug av Olomouc fra 1091 kjempet han mot sin fetter Borivoj II. Keiser Henrik V som ikke tolerte borgerkig i B\xc3\xb6hmen, sendte bud p\xc3\xa5 Svatopluk som ikke v\xc3\xa5get \xc3\xa5 utebli. Keiseren holdt ham fange, men forsonet seg senere med ham og ble fadder for hans s\xc3\xb8nn._NEWLINE_Svatopluk vendte tilbake 1107 til B\xc3\xb6hmen og fordrev Borivoj. I 1108 fulgte han keiseren p\xc3\xa5 et felttog til Ungarn, men m\xc3\xa5tte vende tilbake til B\xc3\xb6hmen da Borivoj invaderte med st\xc3\xb8tte fra Boleslav III av Polen. Angrepet tvang keiseren til \xc3\xa5 gi opp invasjonen i Ungarn, og isteden angripe Polen med st\xc3\xb8tte fra Svatopluk. Svatopluk ble drept i keiserens telt under beleiringen av Glogow. Drapsmannen tilh\xc3\xb8rte Vr\xc5\xa1ovice-familien, hvis overhode, Mutina, var blitt halshogd for sin st\xc3\xb8tte til Borivoj.'